ไก่กับไข่ อะไรเกิดก่อนกัน?
สวัสดีค่ะ วิวจากแชนเนล Point of View ค่ะ
คำถามที่ว่า ไก่กับไข่ อะไรเกิดก่อนกันเนี่ย?
เป็นคำถามที่มีคนถามวิวเข้ามาเยอะมากนะคะ
ดูคอมเมนต์เหล่านี้สิคะ
ซึ่งเชื่อว่าแต่ละคนที่คอมเมนต์เนี่ยไม่คิดว่า วิวจะทำจริงใช่ไหมคะ?
แต่ระดับช่อง Point of View ซะอย่าง
ถามว่าขนาดนี้ วิวก็อยากรู้คำตอบไง
วิวก็เลยไปหาคำตอบมาตอบทุกคนเรียบร้อยแล้วค่ะในวันนี้
ดังนั้นนะคะ เพื่อไม่ให้เป็นการเสียเวลา เราเข้าเรื่องกันดีกว่าค่ะ
เดี๋ยวจะหาว่า วิวเกริ่นยาวอีกนะคะ
สำหรับตอนนี้ พร้อมจะไปฟังเรื่องราวที่ทั้งสนุก แล้วก็ได้สาระกันหรือยังคะ?
ถ้าพร้อมกันแล้วก็ไปฟังกันเลยค่ะ
บอกเลยนะคะว่า คำถามที่ว่า ไก่กับไข่อะไรเกิดก่อนกันเนี่ย
ถ้าจะคุยกันจริงๆ ยาวมากเลยค่ะ
มีตั้งแต่คำตอบที่แบบตอบตรงๆ ตอบง่ายๆ
ตอบปวดหัว ตอบขี้โกง ไปจนถึงตอบลึกมากๆๆๆ เลยทีเดียวนะคะ
ดังนั้น ถ้าจะให้วิวตอบคนเดียววันนี้อาจจะยากนิดนึง
วิวก็เลยเชิญตัวแทนค่ะ จากทีมไก่
แล้วก็ตัวแทนจากทีมไข่
มาคุยกับทุกคนในวันนี้นะคะ
ระหว่างฟังเนี่ยนะคะ อย่าลืมลองคิดตามกันดูค่ะว่า เชื่อใคร?
ระหว่างทีมไก่กับทีมไข่นะคะ
แล้วคอมเมนท์บอกวิวด้านล่างด้วยค่ะ
สำหรับตอนนี้ เราเข้าไปที่เลเวล 1 กันดีกว่าค่ะ
ทีมไก่ทีมไข่ ว่ายังไงกันบ้างคะ?
สำหรับดิฉันแล้ว ดิฉันคิดว่า ไก่เกิดก่อนค่ะ
เพราะว่าไก่เนี่ยคือ สิ่งมีชีวิตที่ออกไข่ออกมานะคะ
ดังนั้นยังไง ไก่ก็ต้องเกิดก่อนค่ะ
เดี๋ยวก่อนค่ะ ดิฉันว่า ไม่จริงนะคะ
สำหรับดีฉันเนี่ยนะคะ ไข่เกิดก่อนค่ะ
เพราะว่าไก่มันออกมาจากอะไร?
ไก่เนี่ยฝักออกมาจากไข่ค่ะ
ถ้าสมมติว่าไก่เกิดก่อน แล้วไก่มันมาจากไหนคะ? ถ้ามันไม่มาจากไข่
ดังนั้นไข่เกิดก่อนค่ะ
การเถียงกันแบบนี้นะคะ
หลายคนอาจจะคิดว่า เฮ้ย เพิ่งจะมีมาแค่หนึ่งร้อยปี สองร้อยปีอะไรหรือเปล่า?
น่าจะเถียงกันมายุคกรุงศรีอยุธยาอะไรประมาณนี้
แต่จริงๆแล้ว วิวบอกเลยว่า ไม่ใช่ค่ะ
บันทึกทางประวัติศาสตร์ที่เก่าแก่ที่สุดเกี่ยวกับการเถียงกันว่า ไก่กับไข่ อะไรเกิดก่อนกันเนี่ยนะคะ
เก่าแก่ถึงขนาดที่ว่า คนบันทึกเนี่ยก็คือ นักประวัติศาสตร์ชาวกรีกค่ะ
ซึ่งคนคนนี้เค้าเกิดในปีคริสต์ศักราชที่ 46 ค่ะ
อู้หู นานมากแล้วนะทุกคน
คือตอนนั้นเนี่ย เค้ามีการบันทึกว่า
ระหว่างที่เรากำลังถกเกถียงข้อประวัติศาสตร์กันอยู่
ก็มีคนยกหัวข้อ ไก่กับไข่อะไรเกิดก่อนกันขึ้นมา
แล้วหลังจากนั้นการเถียงของเราก็ออกทะเลไปไกลจ้า
ซึ่งเราก็ไม่รู้หรอกว่า ในสมัยกรีกนี่เค้าตอบว่าอะไรนะคะ
แต่บอกเลยว่า คำถามนี้เป็นคำถามที่เก่าแก่จริงๆ ค่ะ
ดังนั้นนะคะในเลเวลแรกเนี่ย
วิวบอกเลยว่า เสมอค่ะ คือตอบไม่ได้
ตอบมาไม่ได้เป็นพัน สองพันปีแล้วนะคะ
เราไปที่เลเวลที่ 2 กันดีกว่าค่ะ
สำหรับเลเวล 2 เนี่ยนะคะ บอกเลย ไม่ต้องไปฟังทีมไก่ค่ะ
ยกให้ทีมไข่เค้าไปเลย
บอกเลยค่ะว่า ยังไงไข่ก็เกิดก่อนนะคะ
ลองตีความโจทย์กันดีๆ สิคะ
ไก่กับไข่ อะไรเกิดก่อนกัน?
เค้าไม่ได้บอกหนิว่า ไข่อะไร
ไข่เนี่ยจะเป็นไข่ปลา ไข่เต่า ไข่ไดโนเสาร์ก็ได้
มีใครในที่นี้เถียงไหมว่า ไข่ไดโนเสาร์เกิดหลังไก่?
น่ะ ยังไงไข่ก็เกิดก่อนค่ะ
จบไหม?
ถ้าจะแปลแบบนั้น ก็เอาที่สบายใจแล้วกัน
โอโห้ ฟังความเห็นของทีมไข่ไปแล้วบอกเลยว่า
อันนี้ก็ชนะใสๆ นะ เล่นตีความโจทย์แบบนี้
จะไม่ชนะได้ยังไง ใช่ไหมทุกคน?
จบข้อที่ 2 ไปเนี่ย เราไปต่อที่เลเวลที่ 3 กันดีกว่าค่ะ
เลเวลที่ 3 เนี่ย บอกเลยว่า เป็นทางวิทยาศาสตร์นิดนึงนะคะ
แล้วก็เป็นเลเวลที่หลายๆ เนี่ยคนตอบตามนี้
แล้วก็กดมาดูคลิปวิดีโอนี้ด้วยความที่ว่า
เฮ้ย จะมาคุยเรื่องนี้กันทำไม?
จริงๆ นักวิทยาศาสตร์เค้าตอบมาแล้วนะคะ
สำหรับเลเวล 3 เนี่ยนะคะ บอกเลยว่า ยกให้ทีมไก่เค้าเถอะค่ะ
ทีมไก่เค้าข้อมูลแน่นมากจริงๆ นะ
หัวข้อนี้ขออนุญาตตอบเองเลยนะคะ
เพราะว่านักวิทยาศาสตร์เนี่ย ได้ตอบไว้แล้วนะคะว่า
โปรตีนที่ทำให้ไข่เนี่ยสามารถขึ้นรูปมีเปลือกอะไรได้เนี่ย
คือโปรตีนที่ชื่อว่า OV-17 ค่ะ
ซึ่งโปรตีนตัวนี้ สิ่งที่ผลิตได้ก็คือ ไก่ เท่านั้นนะคะ
ถ้าไม่มีไก่ ก็จะไม่มีไข่ค่ะ
ดังนั้น ไก่เกิดก่อนนะคะ
ฟังดูเหมือนข้อถกเถียงของเราควรจะจบลงตรงนี้แล้วใช่ไหม?
นักวิทยาศาสตร์ตอบมาแบบนี้แล้วเรื่องโปรตีน เรื่องอะไรต่างๆ
แต่บอกเลยว่า ทีมไข่อย่าเพิ่งยอมแพ้ค่ะทุกคน
รอฟังเลเวลที่ 4 ของวิวก่อนค่ะ
แล้วก็หายใจเข้าลึกๆ นะคะทุกคน
เพราะเลเวลนี้จะปวดหัวนิดนึงค่ะ
ก่อนที่เราจะเข้าไปถึงข้อถกเถียงระหว่างทีมไก่กับทีมไข่ในเลเวลที่ 4 เนี่ยนะคะ
เราควรจะมาฟังกันก่อนค่ะว่า
กว่าจะเกิดไก่ขึ้นมาตัวนึงเนี่ย มันผ่านกระบวนการอะไรมาบ้างนะคะ
อ่ะ ไม่ต้องพูดถึงไก่หรอกค่ะ พูดถึงสัตว์ปกติเนี่ยแหละ
เวลาสัตว์ตัวนึงจะเกิดมา ก็ต้องเกิดจากการสืบพันธุ์ใช่ไหมคะ?
ถามว่า การสืบพันธุ์เนี่ยเกิดจากอะไร?
ก็เกิดจากการที่เซลล์สืบพันธุ์ของพ่อกับเซลล์สืบพันธุ์ของแม่เนี่ย
มาผสมรวมกันแล้วเกิดการปฏิสนธิ ถูกไหมคะ?
ทีนี้แล้วถามว่า ที่เซลล์สืบพันธุ์ของพ่อกับของแม่เนี่ย มีอะไรอยู่?
ก็ต้องบอกว่า ที่นิวเคลียสของเซลล์สืบพันธุ์เนี่ยจะมีสิ่งที่เรียกว่า ดีเอ็นเอ ค่ะ
ดีเอ็นเอ หรือว่าชื่อเต็มๆ ว่าแบบนี้เนี่ยนะคะ
ยาวมากเนี่ย
มันคือ สารพันธุกรรมค่ะ
ซึ่งกำหนดว่า เออ ทำไมเราถึงรูปร่างหน้าตาเป็นแบบนี้
ทำไมร่างกายเราเป็นอะไรแบบนี้ ต่างๆ นะคะ
ซึ่งเป็นสารเฉพาะตัวค่ะ แต่ละคนเนี่ยมีไม่เหมือนกันเลย
ก็จะเกิดจากของพ่อกับของแม่มาผสมรวมกันใช่ไหม?
ดังนั้นเนี่ย นี่คือสาเหตุที่ทำให้เราเนี่ย
เหมือนกับการผสมกันระหว่างพ่อกับแม่คนละครึ่งประมาณนี้
บางคนได้ตาจากพ่อ บางคนได้จมูกจากแม่ อะไรประมาณนี้ค่ะ
และทุกคนน่าจะคุ้นเคยกันดีกับคำว่า ตรวจดีเอ็นเอใช่ไหมคะ?
นี่แหละค่ะคือ สาเหตุที่มา
คือเราตรวจดีเอ็นเอเพราะว่า ดีเอ็นเอของแต่ละคนเนี่ยไม่เหมือนกันเลย
ดังนั้นถ้าเราไปเจอชิ้นดีเอ็นเอชิ้นนึง แล้วมันตรงกับของเราเป๊ะๆ
มันก็แปลว่า นี่แหละดีเอ็นเอของเรา
ส่วนการที่จะตรวจดีเอ็นเอว่า เป็นของพ่อของแม่ก็คือไปดูว่า
เออ ดีเอ็นเอของเรา ครึ่งนึงมาจากคนนี้นะ ครึ่งนึงมาจากคนนี้นะ
ก็แปลว่า เป็นของพ่อของแม่เรา
แต่ถ้าเป็นรุ่นปู่ย่าตายายก็จะเหลือจาก 1/2 ก็กลายเป็น 1/4
จาก 1/4 ก็กลายเป็น 1/8
ไล่ขึ้นไปเรื่อยๆ ประมาณนี้ค่ะ
และทีนี้ถามว่า ดีเอ็นเอของเราเนี่ยเริ่มเกิดขึ้นตรงไหน?
ตอนไหนที่เรามีดีเอ็นเอแบบนี้เป๊ะๆ?
ก็ต้องบอกว่า มันเกิดขึ้นตอนที่เราอยู่ในท้องแม่ค่ะ
ตอนที่เซลล์สืบพันธุ์ของพ่อกับเซลล์สืบพันธุ์ของแม่เนี่ยนะคะ
มาผสมรวมกัน
จะเกิดสิ่งที่เรียกว่า การปฏิสนธิขึ้นค่ะ
หลังจากที่ปฏิสนธิแล้วเนี่ย เซลล์สืบพันธุ์ก็จะรวมตัวกันนะคะ
กลายเป็นตัวอ่อนที่เรียกว่า ไซโกตค่ะ
ซึ่งไซโกตนี่ก็คือ สิ่งที่เริ่มมีดีเอ็นเอของตัวเองตั้งแต่ตอนนั้นนะคะ
แปลว่า ดีเอ็นเอของเราเนี่ย เกิดขึ้นตั้งแต่ตอนอยู่ในตัวแม่แล้ว
สิ่งที่วิวต้องการจะบอกทุกคนนะคะ ก็คือ รุ่นเราเนี่ย ไม่เหมือนรุ่นพ่อแม่ค่ะ
ต่อให้มันเหมือนกันแค่ไหนเนี่ย มันก็จะมีการบิดไปเล็กน้อยนะคะ
ทีนี้ ตอนนี้ที่เรากำลังพูดอยู่
เราไม่ได้พูดถึงแค่เจเนอเรชันเดียว แบบเราต่างจากพ่อแม่ยังไง?
เออ คือมันอาจจะต่างน้อยจนแบบแค่รูปร่างหน้าตาไม่เหมือนอ่ะ
แต่คุณสมบัติการเป็นร่างของเราเนี่ย ยังเหมือนทุกอย่างใช่ไหมคะ?
แต่เวลาเราพูดถึงการวิวัฒนาการเนี่ย
เราพูดถึงสิ่งที่มันยาวนานหลักล้านปี
หลักสิบล้านปี ยี่สิบล้าน ร้อยล้านปีขึ้นไปนะคะ
ทีนี้ เคยเล่นพรายกระซิบไหมทุกคน?
ที่แบบให้บอกคำต่อกันเรื่อยๆ บอกๆๆ
จากต้นแถวถึงปลายแถว
ต้นแถวบอกผิดนิดเดียวเนี่ย คนที่สองก็พูดไปอีกอย่างนึง
คนที่สามพูดไปอีกอย่างนึง คนที่สี่พูดไปอีกอย่างนึง
พอถึงคนที่ร้อยเนี่ย มันอาจจะเปลี่ยนไปอีกแบบนึงเลยก็ได้
ดีเอ็นเอเนี่ย แต่ละรุ่นมันก็บิดๆๆๆ ไปเรื่อยๆ ใช่ไหมคะ?
นึกสภาพมันบิดไปอีกหนึ่งร้อยล้านเจเนอเรชัน
ถึงตอนนั้นคนเราอาจจะแบบมีปีกงอกมาจากหลังก็ได้ ใครจะไปรู้ใช่ไหม?
ทีนี้ถามว่า พูดถึงการสืบพันธุ์ พูดถึงดีเอ็นเอของพวกเราเกี่ยวอะไร?
เกี่ยวสิคะ เพราะว่าอะไร?
เพราะว่าไก่มันก็มีการสืบพันธุ์เหมือนกันทุกคน
แล้วมันก็มีการบิดดีเอ็นเออย่างนี้มาเรื่อยๆๆ นะคะ
ลองนึกสภาพว่า ก่อนจะเป็นไก่เนี่ย มันก็จะต้องผ่านการวิวัฒนาการมามากมาย
จากตัวอะไรก็ไม่รู้ขยึกขยึย
วิวัฒนาการมาจนเป็นสัตว์เลื้อยคลาน
จากสัตว์เลื้อยคลายวิวัฒนาการมาจนเป็นสัตว์ปีกเอ
จากสัตว์ปีกเอเนี่ย วิวัฒนาการอะไรต่างๆ
จนกระทั่งกลายมาเป็นไก่ในปัจจุบัน
ทีนี้ลองนึกสภาพว่า กระบวนการนี้มันเกิดขึ้นในระยะเวลาแบบร้อยล้านปี
นึกออกป้ะ?
แต่ถ้าเราพูดแบบเวอร์ๆ สุดๆ เลยเนี่ยนะคะ
เอาแบบมาอัดรวมกันเป็นก้อนแล้วให้เห็นภาพชัดๆ นะ
เราก็จะเห็นว่า มีตัวอะไรก็ไม่รู้วิวัฒนาการเป็นตัวอะไรสักอย่างนึงที่เกือบเป็นไก่
แล้วตัวอะไรก็ไม่รู้ที่เกือบเป็นไก่เนี่ย วิวัฒนาการกลายเป็นไก่ต่อมานะคะ
ดังนั้นหลังจากนี้ วิวจะเรียกมันว่า เกือบไก่ กับ ไก่ อ่ะนะ
แล้วเกือบไก่กับไก่เนี่ย เกี่ยวอะไรกับคำถามที่ว่า ไก่กับไข่อะไรเกิดก่อนกัน?
บอกเลยว่า เกี่ยวมากๆ ค่ะ
เพราะว่าข้อโต้แย้งระหว่างทีมไก่กับทีมไข่เนี่ยนะคะ
จะอยู่ที่วิวัฒนาการระหว่างเกือบไก่กับไก่เนี่ยแหละค่ะว่า
ขั้นตอนระหว่างที่เจเนอเรชันสุดท้ายของเกือบไก่จะวิวัฒนาการฟึ้บ
แล้วดีเอ็นเอบิดป๊อก ลงล็อกเนี่ย มาเป็นไก่พอดีเนี่ย
ขั้นตอนไหนคือตอนที่เกิดไก่? กับขั้นตอนไหนคือตอนที่เกิดไข่?
เพราะว่าอะไร เพราะว่าคนกลุ่มนี้นะคะ
เค้าบอกว่า การที่เราจะมานั่งเถียงกันว่าไก่กับไข่อะไรเกิดก่อนกันเนี่ย
มันเป็นคำถามที่กว้างเกินไป
มันเป็นการตั้งคำถามที่ผิด
มันทำให้เราไม่ได้คำตอบที่เราต้องการค่ะ
เหมือนกับเวลาหลายๆ คนเนี่ย เวลาไปจีบสาว
สมมติว่าเป็นเพื่อนกันอยู่ รู้สึกดีๆ ต่อกัน
ดูกุ้กกิ๊กๆ อะไรกันนิดนึง
แต่พอเราจะไปถามเค้าเนี่ย
แทนที่จะไปถามเค้าตรงๆ ว่า เฮ้ยเธอ เราชอบเธออ่ะ เป็นแฟนกันไหม?
คำตอบก็คือ เยส หรือ โน
ใช่ ฉันชอบเธอเหมือนกัน เป็นแฟนกันเถอะ
ไม่ ฉันไม่ชอบเธอ เราอย่าเป็นอะไรกันเลย
ปรากฏว่า เราดันไปตั้งคำถามว่า เฮ้ย เราเป็นอะไรกันอ่ะ?
ซึ่งถามว่า ณ ตอนนั้นก็ไม่ได้เป็นอะไรกันไง
ก็เป็นเพื่อนกันอยู่ เป็นพี่น้องกันอยู่
คนที่โดนถามแบบนี้นะคะ บางทีเค้าก็ตีความกันไปว่า
เอ๊ นี่ถามถึงตอนนี้หรือเปล่า? ตอนนี้เราเป็นอะไรกันอยู่?
อ๊ะ ตอนนี้เราก็เป็นเพื่อนกันไง ตอนนี้เราก็เป็นพี่น้องกันไง
คือบางคนเนี่ย เค้าไม่เก็ทคำถามไงทุกคน
แล้วเค้าก็อาจจะนึกถึงสมัยปัจจุบันว่าแบบ
เฮ้ย ตอนนี้คือเราก็ไม่ได้เป็นอะไรกัน
คือเราก็รู้สึกดีๆ ด้วยนะ แต่เราไม่ได้เป็นอะไรกันอ่ะ
เราเป็นเพื่อน เราเป็นพี่น้องกันไง
ก็เลยตอบไปว่า เราเป็นพี่น้องกันไงเธอ
ประมาณนี้นะคะ
แล้วถามว่า เกิดอะไรขึ้นพอไปถามว่า เราเป็นอะไรกัน?
ตอบมาว่า แค่พี่น้อง ตอบมาว่า แค่เพื่อน
ดังนั้นก็เลยเกิดเฟรนด์โซน เกิดแค่พี่น้อง เกิดอะไรต่างๆ ขึ้นค่ะ
นี่คือผลเสียของการตั้งคำถามผิดนะคะทุกคน
ก็จะโดนเฟรนด์โซน โดนแค่พี่น้องไปซะอย่างนั้นเลย
เช่นเดียวกันค่ะ ยังไม่ได้นอกเรื่องขนาดนั้นนะทุกคน
แม้ว่าจะแอบนอกเรื่องไปบ่นไกลมากก็ตาม
เช่นเดียวกันนะคะเลยกับคำถาม ไก่กับไข่อะไรเกิดก่อนกันเนี่ย
เค้าบอกว่า มันเป็นการตั้งคำถามที่ผิดค่ะ
คำถามที่ถูกจริงๆ ที่ทุกคนควรจะตอบให้ได้นะคะก็คือ คำถามที่ว่า
ไข่ไก่คืออะไรค่ะ
เฮ้ย ฟังมาขนาดนี้คงรู้สึกว่าแบบ ไข่ไก่คืออะไร?
จะถามทำไม?
ทุกคนก็รู้อยู่แล้วว่า ไข่ไก่เนี่ยคือ ไอ้ก้อนกลมๆ สีเนื้อ สีขาว สีอะไรเนี่ย
ที่มันตอกออกมาแล้วเอาไปทอดไข่เจียวกินได้
ทำไม ทำไมถึงมาถามคำถามโง่ๆ อะไรแบบนี้?
บอกเลยว่า คำถามนี้ไม่โง่ค่ะ
เพราะว่า เอาจริงๆ นะ
จนถึงทุกวันนี้ เรายังไม่รู้กันด้วยซ้ำว่า ไข่ไก่คืออะไร?
งงล่ะสิ
เราไปถามทีมไก่กับทีมไข่กันดีกว่าค่ะว่า ไข่ไก่สำหรับเค้าเนี่ย คืออะไร?
ไข่ไก่ก็ต้องเป็นไข่ที่เบ่งออกมาจากก้นไก่สิ
ตัวไหนออกไข่ก็เรียกตามตัวนั้นสิ
หยุดๆๆ อย่ามามั่วสิ
ไข่ไก่ก็ต้องเป็นไข่ที่ฝักออกมาเป็นไก่สิ
ตัวอะไรอยู่อย่างนั้นก็เรียกตามนั้น
เดี๋ยวๆๆ ก่อนที่ทุกคนจะงงไปมากกว่านั้นนะคะ
อะไรไข่ๆ ไก่ๆ ฟังแล้วเต็มไปหมดเลย
ข้อความก็เหมือนกันไปหมดเลยเนี่ยนะคะ
เราลองมายกตัวอย่างให้เห็นชัดกว่านี้ดีไหม?
ลองสมมติแบบสุดขีดเลย
เอาแบบนิทานลูกเป็ดขี้เหร่ละกัน คล้ายๆ นะ
สมมติว่ามีเป็ดอยู่ตัวนึงนะคะ ออกไข่มา 1 ฟองค่ะ
แล้วไข่ฟองนั้นฝักออกมา ฟึ้บ กลายเป็นหงส์
ถามว่าไข่ฟองนั้นน่ะคือ ไข่เป็นหรือไข่หงส์กันแน่?
อ่ะ ทีมไก่ทีมไข่ว่ายังไงกันบ้างคะ?
ไข่เป็ด
ไข่หงส์
ไข่เป็ด
ไข่หงส์
ไข่เป็ด
ไข่หงส์
นี่แหละค่ะปัญหา
เราเนี่ยนิยามไข่ไก่ว่า มันคือไข่ที่เบ่งออกมาจากก้นไก่?
หรือว่ามันคือไข่ที่แตกออกมาแล้วเป็นไก่กันแน่?
ทีนี้ถามว่าเรื่องนี้สำคัญยังไงนะคะ?
ก็ต้องย้อนกลับไปเรื่องวิวัฒนาการที่วิวเล่าให้ฟังเนี่ยแหละค่ะ
ลองนึกสภาพว่า ไก่เนี่ย วิวัฒนาการจากตัวอะไรก็ไม่รู้
วิวัฒนาการๆๆ กลายมาเป็นเกือบไก่
แล้วเกือบไก่ตัวเนี้ย คือตัวที่ไข่ออกมาปึ๊บ
และไอ้ตัวถัดไปเนี่ย เป็นไก่พอดีเป๊ะเลย
ก็ต้องมาถามว่า ไอ้ไข่ฟองนี้ คือไข่ของเกือบไก่ หรือไข่ของไก่กันแน่?
เพราะว่าถ้าเราเป็นทีมไข่เนี่ยนะคะ
เราก็จะบอกว่า เกือบไก่เนี่ยเบ่งไข่ออกมา ฟึ๊บ
ไข่ฟองนี้ แตกออกมากลายเป็นไก่อยู่ข้างใน
ดังนั้นนี่คือ ไข่ไก่
ไข่ไก่เกิดก่อน
หลังจากที่ไข่ไก่แตกออกมา มันก็มีไก่อยู่ในนั้น
ส่วนถ้าเราเป็นทีมไก่เนี่ยนะคะ
เราก็จะตอบว่า เกือบไก่เนี่ย เบ่งไข่ออกมา ฟึ๊บ
ไข่ฟองนี้คือไข่ของเกือบไก่
ยังไม่ใช่ไข่ไก่นะ
แต่มันแค่บังเอิญแตกออกมา แล้วกลายเป็นไก่พอดีเท่านั้นแหละ
ฟังถึงตอนนี้ นิยามไข่ไก่ในใจของตัวเองได้หรือยังคะว่า
เป็นไข่ที่ฟักออกมาเป็นไก่?
หรือเป็นไข่ที่ไก่เบ่งออกมา?
แล้วเลือกทีมกันได้หรือยัง?
ขอบอกเลยนะคะว่า ยังไงไก่ก็เกิดก่อนค่ะ
เพราะว่าเกือบไก่เนี่ย ออกไข่ออกมา
ไข่ฟองนั้นก็คือ ไข่ของเกือบไก่
ซึ่งไข่ของเกือบไก่เนี่ย ดันฝักออกมาเป็นไก่ค่ะ
และไก่ตัวนี้นี่เองก็คือ ไก่ตัวแรกของโลกนะคะ
ซึ่งออกไข่มาอีกฟองนึง เป็นไข่ฟองแรกของโลกค่ะ
ดังนั้นไก่ตัวแรกของโลกนะคะ เกิดขึ้นก่อนไข่ไก่ฟองแรกของโลกค่ะ
ไก่เกิดก่อน
ยังไงนะ ไข่ไก่ก็ต้องเกิดก่อน
เพราะว่าตัวเกือบไก่เนี่ย ออกไข่มาใช่ไหม?
ดังนั้นไข่ฟองนั้นก็คือ ไข่ไก่
ไข่ไก่แตกออกมาแล้วค่อยเป็นไก่
ไข่เกิดก่อนค่ะ
อันนี้แค่เลเวล 4 นะทุกคน
ในเลเวล 5 เนี่ยนะคะ ปวดหัวกว่านี้อีกค่ะ
เพราะเราจะไม่มานิยามไข่ไก่กัน
แต่เราจะมานิยามไก่กันค่ะ
คือในตอนที่ไข่ฟองนึงเนี่ย
โดนเบ่งออกมาจากก้นของเกือบไก่นะคะ
สมมติว่าฟองนี้เป็นไข่ไก่แล้วแหละ
แต่ว่าในไข่ไก่เนี่ย มันก็มีไก่น้อยตัวจิ๋วอยู่ข้างในไง
ซึ่งมันเกิดขึ้นมาพร้อมกับไข่ไก่
ดังนั้นเราจะบอกว่ามันเกิดขึ้นพร้อมกันได้ไหม?
หรือว่า เราจะบอกว่า ด้านในไข่ไก่เนี่ย
มันยังไม่ใช่ไก่
เออ แล้วสรุปเรานิยามไก่ว่าอะไร?
ตอนไหนคือตอนที่มันเป็นตัวไก่แล้วนะคะ?
นี่แหละค่ะ คือเลเวล 5 ที่ปวดหัวขึ้นไปอีก
เป็นยังไงกันบ้างคะ? ฟังมาทั้งหมด 5 เลเวลแล้ว
ส่วนตัววิวเนี่ย เอาจริงๆ พัฒนาการหลายเฟสมาก
ตั้งแต่ตอนเด็กๆ ที่รู้สึกว่า คำถามนี้เป็นคำถามกวนๆ
ไม่รู้จะตอบไปทำไม
ตอนที่คิดคำตอบได้เอง แล้วก็มั่นใจในคำตอบมากๆ
ไปจนถึงตอนที่ไปเจอข้อความจากตอนเลเวล 3 มาแล้ว
แล้วก็มั่นใจในตัวเองว่า เฮ้ย ฉันรู้แล้ว
ฉันเจอแล้วว่านักวิทยาศาสตร์ตอบยังไง
มาจนถึงเจอแบบเลเวล 4 เลเวล 5 นะคะ
สรุปก็คือ สำหรับตัววิวเนี่ย วิวเลือกข้างไม่ได้ค่ะ
วิวไม่เลือกเลยว่า วิวเป็นทีมไก่หรือทีมไข่นะ
วิวรู้สึกว่า เป็นคำถามที่ไม่มีคำตอบค่ะ
อย่างไรก็ตาม ฟังมาตรงนี้ปุ๊บ ทุกคนก็จะแบบ
เอ้า ไม่มีคำตอบแล้วทำคลิปทำไม?
เดี๋ยวเถอะ นี่เสียเวลานั่งฟังตั้งหลายนาทีนะคะ
ขอบอกเลยว่า สาเหตุที่ทำคลิปนี้นะคะ
วิวอยากจะบอกทุกคนว่า
หลายๆ ครั้งเนี่ยนะคะ เวลาที่เราตั้งคำถามอะไรขึ้นมา
หรือว่ากำหนดจุดมุ่งหมายอะไรสักอย่างนึงในชีวิตเนี่ย
เราไม่จำเป็นต้องไปประสบความสำเร็จตรงนั้นหรอกค่ะ
เราไม่จำเป็นต้องหาคำตอบสิ่งนั้นให้กับตัวเองได้
หรือเราไม่จำเป็นจะต้องทำสิ่งนั้นสำเร็จหรอก
แต่ว่า ถามว่าอะไรที่สำคัญ?
สิ่งที่สำคัญก็คือ ระหว่างทางนั้นอ่ะ เราเก็บเกี่ยวอะไรได้หรือเปล่า?
เหมือนกับคำถามว่า ไก่กับไข่อะไรเกิดก่อนกันนี่แหละค่ะ
เราตอบไม่ได้หรอกว่า สุดท้ายแล้วไก่กับไข่อะไรเกิดก่อนกัน
แต่ว่าระหว่างทางเนี่ย สิ่งที่เราได้ก็คือ อู้หู เยอะมากเลยนะ
ตั้งแต่เราได้รู้ว่า คำถามนี้เก่าแก่ตั้งแต่สมัยกรีก
เราได้รู้ว่า โปรตีนที่เคลือบไข่ไก่คือ โปรตีน OV-17
ซึ่งก็ไม่รู้จะรู้ไปทำไม
เราได้รู้ระบบสืบพันธุ์ของสัตว์ เราได้รู้เรื่องดีเอ็นเอ
เราได้รู้เรื่องนิยามไข่ไก่
เราได้คิดอะไรเปลี่ยนมุมมองไปมากมายนะคะ
ทั้งหมดนี้คือสิ่งที่วิวได้จากการทำคลิปนี้ค่ะ
แล้วก็หวังว่าทุกคนจะได้อะไรแบบนี้เหมือนกันนะคะ
สำหรับตอนนี้ คิดว่าคลิปวิดีโอนี้ยาวพอสมควรแล้วค่ะ
ถ้าใครชื่นชอบคลิปนี้ อย่าลืมกดไลก์เป็นกำลังใจให้วิว
แล้วก็กดแชร์เพื่อชวนเพื่อนๆ มาดูด้วยกันนะคะ
แล้วพบกันใหม่โอกาสหน้าค่ะ
บ้าย บาย สวัสดีค่ะ
ในฐานะที่มีคนโผล่มาบ้านเราพอดีนะฮะ
เราก็เลยขอสอบถามทีม Softpomz Channel นะฮะว่า
ไข่ ไก่ อะไรเกิดก่อนกันคะ?
ซอฟว่า ไก่ เพราะถ้าไม่มีไก่ ก็ไม่มีอะไรเบ่งไข่ออกมา5555
อื๊ออ ไก่กับไข่อะไรเกิดก่อนกันคะ?
- ไก่ครับ - เพราะว่าอะไรคะ?
เพราะว่าตามก-ฮ ก มาก่อน ข
- นี่มีเหตุผลเปล่าวะ? 555 - 55555
- ไก่กับไข่อะไรเกิดก่อนกันคะ? - ผมว่าไข่ครับ
- เพราะว่าอะไรคะ? -เพราะว่าไก่มันต้องออกมาจากไข่
ก็อาจจะต้องมีไข่ฟองแรกหรือเปล่า อะไรอย่างนี้
อ้อออ
- แล้วถ้าไม่มีไก่ แล้วจะมีไก่ของไข่ฟองแรกได้ยังไง? - จริง
จริง
แล้วไก่มันก็ต้องมีไข่มาก่อน เพราะมันออกมาจากไข่
- ให้ชาร์ปตอบไหม? - 5555
ชาร์ปคะ
ไก่ครับ
ไก่เพราะอะไรคะ?
เพราะว่าไก่ตัวแรกน่าจะมาจากพวกไดโนเสาร์อ่ะครับ
- อ่ออ - เฮ้ย เค้าดูมีเหตุผลสุดเลยอ่ะ
ดูมีเหตุผลอ่ะ
เดี๋ยวนะ ไดโนเสาร์มันไกลไป ไม่ใกล้กับไก่
ไม่ มันก็ค่อยๆ กลายพันธุ์มาไง
อ่อออ
ก็ขอบคุณทีม Softpomz Channel มากๆ นะคะ
สำหรับใครที่ดูคลิปนี้ไปแล้วก็
เห็นด้วยกับเค้ายังไง หรือเห็นด้วยกับวิวยังไง
คอมเมนท์มาด้านล่างนะคะ
วันนี้ลาไปก่อนละกันค่ะทุกคน บ้าย บายยย
สวัสดีค่าา
แต่ไดโนเสาร์ก็ออกลูกเป็นไข่ไง
- เออ นั่นมีเหตุผล ใช่ไหม? - ก็ต้องมีไข่...
เดี๋ยวทุกคน ไดโนเสาร์เป็นสัตว์เลื้อยคลาน
- ไก่ก็อาจจะเคยเลื้อยมาก่อน.. - ไก่ ไก่...
55555